
	Ғузор
	«____»__________ 2026 й.



«______________», Устав асосида фаолият юритувчи директор _______________ номидан, кейинги ўринларда «Буюртмачи» деб аталувчи ва «Шуртан газ-кимё мажмуаси» МЧЖ, Устав асосида фаолият юритувчи Бош директор Асланов Шухрат Чариевич номидан, кейинги ўринларда «Ижрочи» деб аталувчи, биргаликда «Томонлар» деб аталган ҳолда мазкур шартномани қуйидагилар тўғрисида туздилар:

1. ШАРТНОМА ПРЕДМЕТИ
1.1. Ижрочи мазкур шартноманинг ажралмас қисми ҳисобланган қуйидаги иловаларга мувофиқ Буюртмачига товар етказиб бериш мажбуриятини олади:
Илова №1 – Спецификация №1
Илова №2 – №____________- сонли техник топшириқ ушбу шартноманинг ажралмас кисми ва Буюртмачи ушбу шартнома шартларига мувофик товарларни кабул килиш ва тулаш мажбуриятини олади.
1.2. Товарнинг номи, ассортименти, сифати, миқдори, нархи ва етказиб бериш муддатлари мазкур шартномага илова қилинган Спецификацияда белгиланади.

СПЕЦИФИКАЦИЯ №1

	№
	Махсулот номи ва таснифи
	Улчов бирлиги
	Микдори
	Бирлик нархи
	Умумий нархи

	2
	
	
	
	
	

	3
	
	
	
	
	



Умумий киймати: _______________________
Етказиб бериш муддати: _________________
Етказиб бериш шарти: ___________________
Ишлаб чикарувчи ва давлати: ____________
Кафолат муддати: _______________________

2. ТОВАРНИ ЕТКАЗИБ БЕРИШ ТАРТИБИ

2.1. Товар Ижрочининг маблағлари ҳисобидан транспорт орқали Буюртмачининг («Шуртан газ-кимё мажмуаси» МЧЖ) томонлар келишган муддатларда етказиб берилади. Етказиб бериш муддатлари Спецификацияда кўрсатилади. Муддатидан олдин етказиб беришга рухсат этилади.
2.2. Буюртмачи томонидан товарларни қабул қилиш ва уларга илова қилинган хужжатларни имзолаш товарлар учун хавфни Буюртмачига ўтказишни ва ушбу шартнома бўйича дастлабки келишувга мувофиқ олинган товарларнинг ассортименти ва миқдорини қабул қилишни англатади. Товарларга эгалик хукуки Товарларни қабул қилиш тўғрисидаги илова қилинган хужжатлар имзолангандан сўнг Буюртмачига ўтади.
2.3.  Буюртмачи товарнинг номи, ассортименти ва миқдорини текшириши шарт. Товарнинг тегишли ҳолатда қабул қилинганлиги икки тараф томонидан имзоланган ҳисобварақ-фактура ва қабул қилиш-топшириш далолатномаси билан тасдиқланади.
2.4. Товарларни Буюртмачининг омборида тушириш ишлари Буюртмачининг куч ва воситалари ҳамда унинг ҳисобидан амалга оширилади.

3. ТОВАРНИНГ АССОРТИМЕНТИ, МИҚДОРИ, СИФАТИ ВА КАФОЛАТИ

3.1. Товарнинг номи, ассортименти, миқдори, сифати ва нархи, шунингдек етказиб бериш муддатлари мазкур Шартноманинг 1 ва 2-сонли Иловаларида кўрсатилган.
3.2. Ижрочи сотилган Товар фойдаланилган материаллар ҳамда ишлаб чиқариш технологияси нуқтаи назаридан нуқсонларга эга эмаслигини кафолатлайди.
3.3. Етказиб берилаётган Товар учун кафолат муддати эксплуатацияга топширилган кундан бошлаб 12 (ўн икки) ойни ташкил этади, бироқ етказиб берилган санадан бошлаб 18 (ўн саккиз) ойдан ортиқ бўлмайди.
[bookmark: _Hlk232164711]3.4. Носоз товарлар ўрнига етказиб берилган соз товарлар учун кафолат муддати Буюртмачига топширилган ва ҳисоб-фактура имзоланган санадан бошлаб 12 (ўн икки) ойни ташкил этади. Бироқ ҳар қандай ҳолатда ҳам Ижрочининг барча кафолат мажбуриятлари Товар етказиб берилган санадан бошлаб 18 (ўн саккиз) ой ўтгач тугайди.
3.5. Агар Товарда аниқланган нуқсон сабабли Буюртмачи ундан фойдалана олмаган бўлса, кафолат муддати мазкур нуқсон Ижрочи томонидан бартараф этилган даврга узайтирилади.
[bookmark: _Hlk232164945]3.6. Қуйидаги ҳолатларда Ижрочининг товар учун берган кафолати амал қилмайди ва назарда тутилган  камчиликлари учун жавобгар бўлмайди:
· Товардан нотўғри фойдаланиш ёки Буюртмачи ёхуд бошқа шахслар (ишлаб чиқарувчи, Етказиб берувчи ва унинг субпудратчиларидан ташқари) томонидан сақлаш ёки фойдаланиш қоидаларининг (фойдаланиш бўйича йўриқнома талабларининг) бузилиши натижасида, шу жумладан ортиқча юклама бериш, ишлаб чиқарувчи ёки Ижрочи томонидан тавсия этилмаган материаллардан фойдаланиш, шунингдек техник хизмат кўрсатиш тартибига риоя этмаслик натижасида юзага келган камчиликлар;
· Форс-мажор ҳолатлари, бахтсиз ҳодисалар ёки Товар етказиб берилгандан кейин учинчи шахсларнинг ҳаракатлари (ёки ҳаракатсизлиги) натижасида юзага келган камчиликлар.
3.7.  Ускунани жўнатиш вақтида Ижрочи Товар билан бирга Буюртмачига қуйидаги ҳужжатларни тақдим этади:
· Ҳисобварақ-фактура;
· Қадоқлаш варақаси (Packing List);
· Товарга оид бошқа ҳужжатлар.

4. ЕТКАЗИБ БЕРИЛГАН ТОВАР УЧУН ҲИСОБ-КИТОБЛАР

4.1. Имзоланган мазкур Шартномага асосан Харидор Товар учун тўловни Етказиб берувчининг ҳисоб рақамига қуйидаги тартибда амалга ошириш мажбуриятини олади:
· Буюртмачи Ижрочи томонидан етказиб берилган ҳар бир Товар (тўлиқ/қисман) учун 10 (ўн) банк куни муддатда 100% тўловни амалга оширади.
4.2.  Ушбу шартномани бажариш билан боғлиқ Буюртмачи ҳудудидаги банкларнинг барча харажатлари ва комиссия йиғимлари Буюртмачи ҳисобидан қопланади. Буюртмачи ҳудудидан ташқаридаги банк харажатлари ва шартномани бажариш билан боғлиқ барча харажатлари ва комиссия йиғимлари эса Ижрочи ҳисобидан қопланади.
4.3. Ижрочи Товар учун тўлов амалга оширилганлигини тасдиқлаш мақсадида Буюртмачидан тўлов тўғрисидаги хабарнома (тўлов топшириқномаси) нусхасини тақдим этишни талаб қилиш ҳуқуқига эга.

5. ТОМОНЛАРНИНГ ЖАВОБГАРЛИГИ

5.1.  Буюртмачи товарларни ўз вақтида етказиб бермаганлиги учун Ижрочидан шартнома бўйича мажбурият амалда бажарилгунга қадар кечиктирилган ҳар бир кун учун ўз вақтида етказиб берилмаган товар қийматининг 0,5% миқдорида пеня тўлашни талаб қилиш ҳуқуқига эга. Бунда пенянинг умумий миқдори ўз вақтида етказиб берилмаган товар қийматининг 50% дан ошмаслиги лозим.
5.2. Буюртмачи 5.1-бандда назарда тутилган ҳисобланган пеня микдорини Ижрочига ёзма талабнома юбориш орқали амалга оширилиши мумкин. Пеняни ундириш суд тартибида амалга оширишрилади.
5.3. Жарима (пеня) тўланиши Томонларни мазкур шартнома бўйича ўз зиммаларига олган мажбуриятларни бажаришдан озод этмайди.
5.4. Агар Буюртмачи мазкур шартнома шартларининг товар миқдори ёки ассортименти бўйича бузилганлигини аниқласа, товар қабул қилинган санадан бошлаб 5 (беш) кун ичида Ижрочига ёзма эътирознома билдириш ҳуқуқига эга.
Яширин нуқсон аниқланган тақдирда, Буюртмачи нуқсонни мустақил равишда бартараф этиш бўйича ҳеч қандай ҳаракатларни амалга оширмаслиги ҳамда 3 (уч) иш куни ичида бу ҳақда Ижрочига ёзма равишда хабардор қилиши шарт.
Агар томонлар камчиликлар далолатномаси натижаларига нисбатан келиша олмасалар, улар мустақил экспертиза ўтказилишини талаб қилиш ҳуқуқига эгадирлар. Бундай ҳолда мустақил экспертиза ўтказиш билан боғлиқ барча харажатлар айбдор томонидан қопланади.

6. БОШҚА ШАРТЛАР

6.1. Мазкур шартнома билан боғлиқ ҳолда Буюртмачи ва Ижрочи ўртасида юзага келадиган барча низо ва келишмовчиликлар Томонлар ўртасида музокара йўли билан ҳал қилиниши лозим. Агар Томонлар келишувга эриша олмасалар, ёки у билан боғлиқ барча низо ва келишмовчиликлар Буюртмачи ташкилот жойлашган ҳудуддаги Иқтисодий суд томонидан кўриб чиқилади.
6.2. Томонлар мазкур шартнома бўйича билдирилган эътирозлар улар қабул қилинган кундан бошлаб 5 (беш) иш куни ичида кўриб чиқилиши шартлигини белгилайдилар.
6.3. Мазкур шартнома имзолангунига қадар Томонлар ўртасида тузилган барча олдинги келишувлар ва ўтказилган музокаралар ушбу шартнома имзоланган пайтдан бошлаб ўз кучини йўқотади.
6.4. Мазкур шартнома ўзбек тилида икки нусхада тузилган бўлиб, ҳар икки нусха бир хил юридик кучга эга.
6.5. Мазкур шартномага киритиладиган ҳар қандай ўзгартиш ва қўшимчалар ёзма шаклда Қўшимчалар ва Иловалар тарзида расмийлаштирилиши ҳамда Томонларнинг имзолари ва муҳрлари билан тасдиқланиши лозим.
6.6. Агар Томонлар ўртасида келишувга эришилмаса, низолар Ўзбекистон Республикасининг амалдаги қонунчилигига мувофиқ якуний тартибда ҳал этилади.
6.7. Форс-мажор ҳолатлари сабабли мазкур шартномани бажариш имконияти бўлмаган ёки шартнома бекор қилинган тақдирда, Ижрочи Буюртмачи томонидан амалга оширилган барча тўловларни кечиктирмасдан қайтариши шарт.

7. ШАРТНОМАНИНГ АМАЛ ҚИЛИШ МУДДАТИ

7.1. Мазкур шартнома ҳар икки тарафлар томонидан имзоланган пайтдан бошлаб кучга киради ва Томонлар ушбу шартнома шартларига мувофиқ ўз зиммаларига олган барча мажбуриятларни тўлиқ бажаргунларига қадар амал қилади.
7.2. Мазкур шартнома Томонларнинг ёзма келишувига асосан ёки Ўзбекистон Республикасининг амалдаги қонунчилигига мувофиқ бекор қилиниши мумкин.

8. УМУМИЙ ҚОИДАЛАР

8.1. Мазкур шартномага киритиладиган барча ўзгартиш ва қўшимчалар ёзма шаклда расмийлаштирилган ва Томонлар томонидан тасдиқланган тақдирдагина ҳақиқий ҳисобланади. 
Ҳужжатларнинг сканер қилинган нусхалари (электрон почта, мессенжерлар ёки ахборот алмашишнинг бошқа воситалари орқали юборилган ёки қабул қилинган ҳужжатлар нусхалари), шу жумладан мазкур шартнома, товарни қабул қилиш далолатномалари, товарга оид кузатув ҳужжатлари ҳамда тўлов учун ҳисоб-фактуралар ушбу ҳужжатларнинг асл нусхалари билан тенг юридик кучга эга бўлиб, Томонлар томонидан уларнинг асл нусхалари олингунга қадар амал қилади.
8.2. Агар мазкур шартнома бўйича Томонларнинг мажбуриятларини бажаришига тўсқинлик қилувчи енгиб бўлмайдиган куч (форс-мажор) ҳолатлари юзага келса, Томонлар ушбу ҳолатлар бартараф этилганидан сўнг мазкур шартнома бўйича барча мажбуриятларни кечиктирмасдан бажариш мажбуриятини оладилар.

9. АЛОҲИДА ШАРТЛАР

9.1. Ижрочи шартнома бўйича мажбуриятлар бажарилганидан сўнг Буюртмачи билан ўзаро ҳисоб-китобларни солиштириш далолатномасини (кейинги ўринларда — Далолатнома) тузади ва уни буюртма хат орқали ёки электрон почта воситасида Харидорга юборади.
Харидорнинг ваколатли вакиллари Далолатномани олган кундан бошлаб 5 (беш) иш куни ичида уни имзолашлари ёки имзолашни рад этиш сабаблари кўрсатилган ҳолда Етказиб берувчига асослантирилган ёзма рад жавобини юборишлари шарт.
Агар белгиланган муддат ичида Етказиб берувчига Харидор томонидан имзоланган Далолатнома ёки уни имзолашдан асослантирилган рад жавоби келиб тушмаса, Харидор Етказиб берувчи томонидан юборилган Далолатномага рози деб ҳисобланади.
9.2. Томонлар бир-бирига шартномани имзолаган шахслар бундай ҳаракатларни амалга ошириш учун зарур ҳуқуқ ва ваколатларга эга эканлигини кафолатлайдилар. Шартнома имзоланганидан кейин ёки уни бажариш жараёнида ҳар қандай тарафлар томонидан ҳуқуқ ёки ваколатлар тўлиқ ёки қисман мавжуд эмаслигига оид важлар мазкур Шартномани тўлиқ ёки қисман бажармаслик учун асос бўлиб хизмат қилмайди.
Мазкур шартнома бўйича мажбуриятларнинг бажарилишини таъминлаш мақсадида ушбу шартномани имзолаган жисмоний шахслар амалдаги қонунчиликка мувофиқ мазкур Шартнома шартларининг бажарилиши учун шахсан тўлиқ жавобгар ҳисобланадилар.
9.3. Томонлар қўшилган қиймат солиғи (ҚҚС) тўловчилари ҳисобланадилар ва ушбу солиқни умумий белгиланган тартибда тўлайдилар.
9.4. Томонлар тегишли ўзгариш амалга оширилган санадан бошлаб 5 (беш) календарь куни ичида бир-бирларини қуйидаги маълумотлардаги ўзгаришлар ҳақида ёзма равишда хабардор қилишлари шарт:
· ташкилот номи;
· ҳуқуқий мақоми;
· тўлов реквизитлари;
· жойлашган манзили ва почта манзили;
· телефон рақамлари;
· раҳбарият таркибидаги ўзгаришлар;
· Шартнома шартларини бажариш учун муҳим аҳамиятга эга бўлган бошқа ҳолатлар.

10. КОРРУПЦИЯГА ҚАРШИ ШАРТ

10.1. Мазкур шартнома бўйича ўз мажбуриятларини бажариш доирасида Томонлар амалдаги қонунчилик, шу жумладан коррупцияга қарши курашиш соҳасидаги қонунчилик талабларига риоя этилишини таъминлайдилар ҳамда ўзлари, уларнинг ходимлари, аффилланган шахслари, бенефициарлари ва Шартномани бажариш учун жалб этилган бизнес ҳамкорлари, воситачилари, пудратчилари ёки агентлари пора олиш, тижорат пораси, пора бериш ёки пора беришда воситачилик қилиш, давлат органи, давлат иштирокидаги ташкилот ёки фуқароларнинг ўзини ўзи бошқариш органи ходимини пора эвазига оғдириш, шунингдек коррупцияга қарши курашиш, жиноий йўл билан олинган даромадларни легаллаштириш (ювиш) ва терроризмни молиялаштиришга қарши қаратилган амалдаги қонунчилик ҳамда халқаро ҳужжатларда назарда тутилган бошқа ҳуқуқбузарликларга тенглаштириладиган ҳаракатларни содир этмасликларини кафолатлайдилар.
Томонлар бевосита ёки билвосита, шахсан ёки учинчи шахслар орқали пул маблағлари, бошқа қимматликлар, мол-мулк, мулкий ҳуқуқлар ёки бошқа моддий ва (ёки) номоддий манфаатларни таклиф қилиш, ваъда бериш, бериш, талаб қилиш, сўраш, олишга розилик билдириш ёки олишдан, шу жумладан асоссиз афзалликка эришиш ёки бошқа ноқонуний мақсадларга эришиш учун таъсир кўрсатишга қаратилган ҳаракатлардан тийиладилар. Бундай ҳаракатлар Томонлар ўртасидаги муносабатларнинг шаффофлик ва очиқлик тамойилларига зид ҳисобланади.
Томонлар юқорида кўрсатилган ҳаракатларга йўл қўймаслик бўйича барча зарур чораларни кўришларини кафолатлайдилар.
Томонлар мазкур Шартноманинг коррупцияга қарши қоидалари бузилганлиги ёки бузилиши эҳтимоли юзага келганлиги ҳақидаги ҳар қандай шубҳалар тўғрисида бир-бирларини ёзма равишда (шу жумладан корпоратив электрон почта орқали) очиқ ва зудлик билан хабардор қилиш мажбуриятини оладилар. Бу талаб Томонлар, уларнинг ходимлари, бенефициарлари, аффилланган шахслари ёки Шартномани бажариш учун жалб қилинган бошқа шахсларга нисбатан ҳам татбиқ этилади.

Агар Томонлардан бирида бошқа Томон, унинг ходимлари, бенефициарлари, аффилланган шахслари ёки Шартномани бажариш учун жалб қилинган бошқа шахслар томонидан амалдаги қонунчиликнинг ва (ёки) мазкур Шартноманинг коррупцияга қарши қоидалари бузилганлиги ёки бузилиши мумкинлиги ҳақида асосли шубҳалар пайдо бўлса, ушбу Томон иккинчи Томонга ёзма сўров юбориб, қоидабузарлик ҳолатини рад этувчи ёки тасдиқловчи изоҳлар, маълумотлар ва ҳужжатларни тақдим этишни талаб қилиш ҳуқуқига эга. Бундай маълумотлар сўров олинган кундан бошлаб 10 (ўн) иш куни ичида тақдим этилиши лозим.
Агар Томон мазкур Шартноманинг коррупцияга қарши қоидаларига ва (ёки) амалдаги қонунчиликка зид бўлган, шу жумладан коррупциявий ҳуқуқбузарлик содир этишга мажбурлаш ҳолатлари билан боғлиқ ҳаракатларга дуч келса, бу ҳақда қуйидаги алоқа каналлари орқали хабар бериши лозим:
«Ишонч телефони» орқали: +998 (71) 233-28-88;
Жамиятнинг расмий веб-сайтида жойлаштирилган мурожаат шакли орқали;
Жамиятнинг Facebook ижтимоий тармоғидаги саҳифаси орқали: @uzbekneftgaz;
Telegram каналлари орқали: @uzneftgazbot ва @ung_anticorBot;
Ёзма мурожаат юбориш орқали: kons@ung.uz ва compliance@ung.uz электрон манзилларига.

ТОМОНЛАРНИНГ МАНЗИЛЛАРИ, РЕКВИЗИТЛАРИ ВА ИМЗОЛАРИ

